80 
85 
90 
100 
105 
110 
115 
(375) 
Atque ultra cineres Dilis pallentià regna 
Mentiti vates Stygias undasque canentes. 
Hi Tityon septem stravere in jugera foedum ; 
Sollicitant stagno te circum, Tantale, pomis , 
Sollicitantque siti; Minos, tuaque, Aeace, in umbris 
Jura canunt , iidemque rotant Ixionis orbem, 
* Quidquid et interius falsum sibi conscia terra est. 
Non est terra satis, speculantur numina Divum, 
Nec metuunt oculos alieno admittere coelo. 
Norunt bella Deum, norunt abscondita nimbis 
Conjugia , et falsa quoties sub imagine peccet, 
Taurus in Europen, in Ledam candidus ales, 
Jupiter, ut Danaae pretiosus fluxerit imber. 
Debita carminibus libertas ista, sed omnis 
In vero mihi cura : canam quo fervida motu 
Aestuet Aetna, novosque rapax sibi congerat ignes. 
Quacumque immensus se terrae porrigit orbis, 
Extremique maris curvis incingitur undis, 
Non totum est solidum; defit nam partibus, atque 
Secta est omnis humus, penitusque cavata latebris 
* Exiles suspensa vias agit; utque animanti 
*“ Per tota errantes discurrunt corpora venae 
*Ad vitam, sanguisque omnis qua commeet, iisdem 
Terra voraginibus conceptas digerit auras. 
Scilicet hoc olim diviso corpore mundi 
In maria, ac terras, et sidera, sors data coelo 
Prima, secuta maris, deseditque infima tellus; 
Sed tota est rimosa cavis, et qualis acervus (caecis?). 
Exsilit imparibus jactis ex tempore saxis, 
Ut crebro introrsus spacio vacet, atque corymbos 
Pendeat in sese : simili quoque terra figura 
In tenues laxata vias , non omnis in arctum 
Nec stipata coït : sive illi causa vetusta , et 
Haec nata est facies ; seu liber spiritus #ntrat , 
Et fugiens molitur iter; seu lympha perenni 
Edit humum limo , furtimque obstantia mollit ; 
Aut etiam inclusi solidum exedere vapores, 
Aique igni quaesita via esl ; sive omnia certis 
Pugnavere locis : non est hic causa docendi, 
Dum stet opus causae. Quis enim non credat inanes 
